হিজরী ২য় সনে মক্কার কুরাইশরা আরবে নিজেদের অবস্থান সুস্থিত করতে মদিনার মুসলমানদের বিরুদ্ধে বদরের অভিযান প্রেরন করেন। এই যুদ্ধে কুরাইশদের মধ্যে বাছাইকৃত নেতারা অংশগ্রহণ করেন। মক্কার পৌত্তলিক বাহিনীতে ছিল হিন্দের পিতা উতবাহ ইবনে রাবিয়াহ, আপন ভাই, চাচা ও তার স্বামী আবু সুফিয়ান। আর মুসলিম বাহিনীতে ছিলো তার ভাই হুজাইফা ইবনে উতবা ও তাদের আযাদকৃত দাস সালিম মাওলা। হিন্দ তার ভাই হুজাইফাকে তাদের বিপক্ষে অস্ত্রধারণ করার জন্য নিন্দাবাদ জানান।